CELEX: 32013D0347
Language: sl
Date: 2013-06-28 00:00:00
Title: 2013/347/EU: Izvedbeni sklep Komisije z dne 28. junija 2013 o odobritvi načrtov ukrepov, ki jih je predložila Hrvaška, za obvladovanje nekaterih živalskih bolezni (notificirano pod dokumentarno številko C(2013) 3992)  Besedilo velja za EGP

2.7.2013   
            
            
               SL
            
            
               Uradni list Evropske unije
            
            
               L 183/13
            
         
      IZVEDBENI SKLEP KOMISIJE
   
   z dne 28. junija 2013
   o odobritvi načrtov ukrepov, ki jih je predložila Hrvaška, za obvladovanje nekaterih živalskih bolezni
   (notificirano pod dokumentarno številko C(2013) 3992)
   (Besedilo velja za EGP)
   (2013/347/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokoške kuge (1) in zlasti drugega pododstavka člena 21(4) Direktive,
   ob upoštevanju Direktive Sveta 2001/89/EC z dne 23. oktobra 2001 o ukrepih Skupnosti za nadzor nad klasično prašičjo kugo (2) in zlasti drugega pododstavka člena 22(3) Direktive,
   ob upoštevanju Direktive Sveta 2003/85/ES z dne 29. septembra 2003 o ukrepih Skupnosti za obvladovanje slinavke in parkljevke, ki razveljavljajo Direktivo 85/511/EGS in odločbe 89/531/EGS in 91/665/EGS ter spreminja Direktivo 92/46/EGS (3), in zlasti člena 72(7) Direktive,
   ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (4) ter zlasti drugega pododstavka člena 62(4) Direktive,
   ob upoštevanju naslednjega:
   
               (1)
            
            
               Direktiva 92/66/EGS določa nadzorne ukrepe na ravni Unije, ki jih je treba uporabiti v primeru izbruha atipične kokošje kuge. Direktiva 92/66/EGS med drugim določa, da mora vsaka država članica pripraviti načrt ukrepov v primeru izbruha bolezni, v katerem so določeni nacionalni ukrepi, ki se izvajajo v primeru izbruha navedene bolezni.
            
         
               (2)
            
            
               Direktiva Sveta 2001/89/ES določa minimalne ukrepe Unije za nadzor nad klasično prašičjo kugo. Direktiva 2001/89/ES med drugim določa, da mora vsaka država članica pripraviti načrt ukrepov v primeru izbruha bolezni, v katerem so določeni nacionalni ukrepi, ki se izvajajo v primeru izbruha navedene bolezni.
            
         
               (3)
            
            
               Direktiva 2003/85/ES določa minimalne nadzorne ukrepe, ki se uporabijo v primeru izbruha slinavke in parkljevke katerega koli tipa virusa. Navedena direktiva določa tudi nekatere preventivne ukrepe za povečanje ozaveščenosti in pripravljenosti pristojnih organov in kmečkega prebivalstva na slinavko in parkljevko. Direktiva 2003/85/ES med drugim določa tudi, da države članice pripravijo načrt ukrepov, v katerem podrobno opredelijo nacionalne ukrepe, potrebne za ohranjanje visoke ravni ozaveščenosti in pripravljenosti na slinavko in parkljevko ter ukrepov za varovanje okolja, ki se izvajajo v primeru izbruha navedene bolezni.
            
         
               (4)
            
            
               Direktiva 2005/94/ES določa nekatere preventivne ukrepe v zvezi s sistematičnim nadzorom in zgodnjim odkrivanjem aviarne influence ter povečanjem ravni ozaveščenosti pristojnih organov in kmečkega prebivalstva o nevarnosti navedene bolezni in pripravljenosti nanjo. Navedena direktiva določa tudi minimalne nadzorne ukrepe, ki se morajo izvajati v primeru izbruha aviarne influence pri perutnini ali drugih pticah v ujetništvu ter zgodnje odkrivanje možnega širjenja virusov aviarne influence na sesalce. Direktiva 2005/94/ES med drugim določa, da morajo države članice v skladu s Prilogo X k Direktivi pripraviti načrt ukrepov v primeru izbruha bolezni, v katerem so določeni nacionalni ukrepi, ki se izvajajo v primeru izbruha navedene bolezni.
            
         
               (5)
            
            
               Uredba Sveta (ES) št. 1099/2009 z dne 24. septembra 2009 o zaščiti živali pri usmrtitvi (5) določa pravila za usmrtitev živali, ki se redijo ali gojijo za proizvodnjo živil, volne, kože, krzna ali drugih proizvodov, pa tudi za usmrtitev živali za namen depopulacije ter za povezane postopke. Uredba (ES) št. 1099/2009 med drugim določa, da se na podlagi hipoteze iz načrta ukrepov glede velikosti in kraja suma izbruha vključijo načrtovane metode omamljanja in usmrtitve ter ustrezni standardni operativni postopki za zagotovitev skladnosti s pravili iz navedene uredbe vključijo v načrte ukrepov, ki jih zahteva zakonodaja Unije o zdravju živali.
            
         
               (6)
            
            
               Zaradi pristopa Hrvaške k Uniji 1. julija 2013 je Hrvaška Komisiji v pregled in odobritev predložila svoje načrte ukrepov za atipično kokošjo kugo, klasično prašičjo kugo, slinavko in parkljevko ter aviarno influenco.
            
         
               (7)
            
            
               Navedeni načrti, kakor jih je Hrvaška spremenila v skladu s predlogi Komisije med pregledom, izpolnjujejo merila, določena v direktivah 92/66/EGS, 2001/89/ES, 2003/85/ES in 2005/94/ES. Poleg tega vsebujejo potrebne elemente za izpolnjevanje zahtev iz Uredbe (ES) št. 1099/2009. Načrti ob učinkovitem izvajanju in rednem posodabljanju omogočajo doseganje ciljev direktiv 92/66/EGS, 2001/89/ES, 2003/85/ES in 2005/94/ES ter Uredbe (ES) št. 1099/2009. Zato je primerno, da se navedeni načrti s tem sklepom odobrijo.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Potrdijo se naslednji načrti ukrepov, ki jih je Hrvaška predložila 11. maja 2013:
   
               (a)
            
            
               načrt ukrepov, ki natančneje opredeljuje nacionalne ukrepe za ukrepanje v primeru izbruha atipične kokošje kuge, določene v členu 21(1) Direktive 92/66/EGS;
            
         
               (b)
            
            
               načrt ukrepov, ki natančneje opredeljuje nacionalne ukrepe za ukrepanje v primeru izbruha klasične prašičje kuge, določene v členu 22(1) Direktive 2001/89/ES;
            
         
               (c)
            
            
               načrt ukrepov, ki natančneje opredeljuje nacionalne ukrepe, potrebne za ohranjanje visoke ravni ozaveščenosti in pripravljenosti na slinavko in parkljevko ter ukrepe za varovanje okolja, ki se izvajajo v primeru izbruha slinavke in parkljevke, določene v členu 72(1) Direktive 2003/85/ES;
            
         
               (d)
            
            
               načrt ukrepov, ki natančneje opredeljuje nacionalne ukrepe za ukrepanje v primeru izbruha aviarne influence, določene v členu 62(1) Direktive 2005/94/ES.
            
         Člen 2
   Ta sklep je naslovljen na države članice.
   
      V Bruslju, 28. junija 2013
      
         
            Za Komisijo
         
         Tonio BORG
         
         
            Član Komisije
         
      
   
   
      (1)  UL L 260, 5.9.1992, str. 1.
   
      (2)  UL L 316, 1.12.2001, str. 5.
   
      (3)  UL L 306, 22.11.2003, str. 1.
   
      (4)  UL L 10, 14.1.2006, str. 16.
   
      (5)  UL L 303, 18.11.2009, str. 1.